User talk:Gimnazijalac

RADIO TELEVIZIJA TUZLANSKOG KANTONA
Direktor JP RTV TK - mr. Adem Azapagić direktor@rtvtk.ba Ova email adresa je zaštićena od spam robota, nije vidljiva ako ste isključili Javascript Izvršni direktor za razvoj - Edib Kravić edib@rtvtk.ba Ova email adresa je zaštićena od spam robota, nije vidljiva ako ste isključili Javascript

TVTK

20. februara 1993. godine Odlukom Skupštine Okruga Tuzla osnovana je Telelevizija Okruga Tuzla. Počeli smo sa sedam zaposlenih i dvije amaterske kamere. Prilozi su snimani i montirani na kamerama, a prvi Dnevnici su emitovani sa predajnika TVBiH na Ilinčici. Uprkos nemogućim ratnim uslovima, uspješno smo započeli našu misiju. Građani Okruga Tuzla, koji su bili u potpunoj informativnoj blokadi, počeli su dobijati informacije o dešavanjima u državi. Kraj rata TV Okruga Tuzla dočekala je sa 45 zaposlenih i još uvijek vrlo loše tehnički opremljena. 1995. godine preimenovani smo u RTV Tuzlansko-podrinjskog kantona, a 1999. godine u RTV Tuzlanskog kantona. U godinama poslije rata došlo je do ubrzanog razvoja, kadrovskog jačanja i tehničkog osavremenjavanja. Bili smo aktivni sudionik svih događanja u Tuzlanskom kantonu odnosno BiH. Kao kruna svih napora došla su dva uzastopna priznanja za najbolju tv stanicu u BiH za 2001. i 2002. godinu. 2004. godine uselili smo se u novi dom, što nam je omogućilo dodatne uslove za razvoj. RTVTK danas ima oko 100 zaposlenih. Svakodnevno emitujemo 18 sati televizijskog i 24 sata radijskog programa, od čega je 55% vlastita produkcija. Signalom od 23 predajnika pokrivamo prostor sjeveroistočne Bosne i šire. Procjene su da naš program prati više od milion gledalaca i slušalaca. Više od 30 novinara i urednika priprema informativni, obrazovno-dokumentarni, kulturno-zabavni, sportski, dječiji i vjerski program ali i ostale programske sadržaje. U realizaciji i prijenosu kompletnog televizijskog programa učestvuju producenti, kamermani, montažeri, tonci, realizatori i skopisti, predvođeni šefovima tehničkog sektora. Na frekvencijama Radija Tuzlanskog kantona program se emituje 24 sata dnevno. Da naši slušaoci uvijek dobiju kvalitetnu muziku i pravovremene informacijae brine se 9 novinara, urednika i tehničara. Sektor za ekonomsko-finansijske poslove također uspješno posluje i održava partnerski odnos sa svim uspješnim firmama na ovom ali i širem prostoru BiH i regiona.

TK Radio

Radio Tuzlanskog kantona svakodnevno emituje 24 sata programa, od čega je 55% vlastita produkcija, u kojoj dominiraju informativni sadržaji. Radio Tuzlanskog kantona raspolaže sa savremenom studijsko-režijskom opremom. Signalom od 26 predajnika pokriva prostor sjeveroistočne Bosne i šire. Procjene su da program Radija TK prati više od milion slušalaca. Programska orjentacija Radio- televizije Tuzlanskog kantona bazira se na općim javnim interesima, odnosno potrebama gradjana i javnih institucija. Radio Tuzlanskog kantona svakodnevno i non-stop, informiše slušaoce o aktuelnim događajima iz svih segmenata života na području Tuzlanskog kantona, BIH, regiona i svijeta.

Naš moto bio je i ostaje profesionalnost i timski rad prije i iznad svega.

Posjetite naš web portal: www.rtvtk.ba